Как да се подготвим за постъпване в болничното заведение?
Необходими ДОКУМЕНТИ:  

• При прием в болница е необходимо пациентита да носят направление n 7 за хоспитализация, издадено от личния лекар – важно е да обърнете внимание дали вярно са попълнени личните ви данни (три имена, ЕГН, адрес), данните на изпращащото лечебно заведение, както и дали са поставени подпис и печат и на двата екземпляра на направлението. Не се допускат поправки и корекции. Направлението за хоспитализация е валидно 30 дни от датата на издаване.  

• Лична карта.  

• Лична амбулаторна карта – при необходимост от издаване на болничен лист.  

• Предишни епикризи и изследвания от клинична лаборатория, микробиология, образна диагностика, копие от процедура на магнитен носител и други, ако имате такива (например ангиография).  

• Ксерокопие от решение на ТЕЛК, ако имате група инвалидност.  

• Рецептурна книжка, ако разполагате с такава.  

• Предписаните ви медикаменти, с които се лекувате до момента на постъпването ви.  

• Фактура за платена потребителска такса от друго лечебно заведение, ако в календарната година сте били хоспитализирани.  

Необходими ЛИЧНИ ВЕЩИ: Тоалетни принадлежности, хавлиена кърпа, пижама, чехли, прибори за бръснене, 2 бутилки минерална вода от 1,5 литра.


В ДЕНЯ НА ПОСТЪПВАНЕ:  

Не трябва да сте закусвали, но трябва да сте приели сутрешните си медикаменти с малко вода само ако сте получили съгласието за това на лекуващия ви лекар.


НА ТЕРИТОРИЯТА НА ЛЕЧЕБНОТО ЗАВЕДЕНИЕ:  

Ако сте за планов прием е необходимо да се обърнете към обслужващия персонал на регистратурата. Оттам ще ви бъде обработена заявка за преглед към лекар – специалист по профила на заболяването ви, който ще извърши предхоспитализационния ви преглед.



